	БОСНА И ХЕРЦЕГОВИНА

РЕПУБЛИКА СРПСКА

[image: image1.png]



ОПШТИНА ТЕСЛИЋ
НАЧЕЛНИК ОПШТИНЕ

	Карађорђева бр. 18 Теслић   Тел.: +387(0)53/411-500  факс: 053/411-541  www.opstinateslic.com




И З В Ј Е Ш Т А Ј
о реализацији годишњег плана имплементације Стратегије развоја општине Теслић у 2019. години

Теслић, март 2020. године 

I   Увод
Општина Теслић је у децембру 2017. године усвојила Стратегију развоја општине Теслић за период 2018-2027. године. Документ који је усвојен садржи и план имплементације по годинама (за петогодишњи период), у коме је детаљно разрађена реализација за 2019. годину. Подаци који су дати се односе на програме и пројекте који су се налазили у реализацији у 2019. години, износе потребних средстава, структуру, изворе средстава и остварене резултате. 
Поменутим стратешким документом је предвиђено да се дио пројеката имплементира током читавог планског периода, док су одређени пројекти планирани да се имплементирају током једне године. 

          II  Преглед реализације активности у 2019. години
Напријед поменутим стратешким документима је предвиђено да се дио пројеката имплементира током читавог стратешког периода, док су одређени пројекти планирани да се имплементирају током једне године. У реализацији се током 2019. године налазило укупно 54 пројекта  чији преглед је приказан у табели 1. Одређени дио пројеката је предвиђен да се реализује у току редовних активности општинске управе, јавних предузећа и установа те за њихову реализацију нису предвиђена посебна средства стратешким документима.
У табели 1. пројекти су груписани у 3 групе: пројекти усмјерени на економски развој, пројекти унапређења инфраструктуре и заштите животне средине и пројекти друштвеног развоја.
Табела 1. Преглед пројеката планираних за реализацију у 2019. години
	Рб.
	Назив пројекта
	Веза са стратегијом
	Планирани износ средстава у 2019. (КМ)
	Реализовани износ у 2019. (КМ)
	Резултат у 2019. години

	ЕКОНОМСКИ РАЗВОЈ

	1.
	Израда анализе о потребама послодаваца за радном снагом
	П 1.1.1.1.
	У оквиру редовних послова
	-
	У мају 2019. године извршено анкетирање послодаваца о потребној радној снази (потребе за радном снагом су биле дио анкете). Укупно је анкетирано 30 послодаваца. Резултати анкете су узети у обзир приликом одређивања дефицитарних занимања код израде програма стипендирања студената за 2019/2020. годину. У децембру 2019. извршено анкетиране послодаваца које је садржало питања о радној снази и квалитету јавних услуга. Укупно анкетирано 34 предузећа и предузетника.

	2.
	Обезбјеђење техничке подршке приведним субјектима  у припреми пројеката за приступ донаторским фондовима
	П 1.1.1.2.
	У оквиру редовних послова
	-
	Подржана израда пројектних приједлога за предузећа из области туризма, пољопривреде и металопрераде према програму EU4Bussines. 

	3.
	Организација едукације привредника према исказаним приједлозима
	П 1.1.1.3.
	У оквиру редовних послова
	-
	До краја године није било приједлога од стране привредника за одржавање ове активности.

	4.
	Промоција предузетништва-организација предузетничких такмичења за младе
	П 1.1.1.4.
	5.000 КМ

Општина: 2.000

Остали: 3.000
	Средства за ову намјену су обезбијеђена  кроз контрибуцију Општине у виду ангажовања запослених на обукама,  уступању пословног простора, маркетиншкој промоцији, а екстерна средства обезбиједио донатор кроз ангажман стручњака за област предузетништва
(укупно 5.000 КМ).
	Одржана едукација за младе за израду бизнис планова и развој пословне идеје као припрема за учествовање у Пројекту КУЛТ и МЕГ. Предвиђен је предузетнички фонд за младе гдје ће најбоље идеје бити финансиране са по 7.500 КМ за покретање дјелатности.  

	5.
	Обезбјеђење средстава за запошљавање у привредним дјелатностима из буџета општине и екстерних извора
	П 1.1.2.1.
	210.000 КМ
Општина: 160.000

Остали:

50.000
	125.719,07 КМ

Општина: 59.069,53

МЕГ: 66.649,54


	Кроз пројекат МЕГ у току је реализација програма "Прво радно искуство“ гдје 13 младих особа са ВСС у 11 привредних друштава и јавних институција стиче прво радно искуство. Укупно реализовано 53.719,07 КМ.
Пројекат МЕГ -  самозапошљавање кроз који је регистровано 16 нових предузетничких дјелатности. Укупно реализовано 72.000 КМ.

	6.
	Пројекат финансијске подршке запошљавању у почетним бизнисима (start up)
	П 1.1.2.2.
	20.000 КМ

Општина 100%
	47.683,41 КМ

Општина 21.433,41 

КУЛТ 26.250,00


	 Кроз Пројекат Предузетнички фонд који је имплементирао КУЛТ из Сарајева, креирано 7 нових предузетничких дјелатности, са укупно 8 радних мјеста.

	7.
	Унапређење положаја особа са инвалидитетом у области образовања и запошљавања
	П 1.1.3.1.
	20.000 КМ годишње

Општина 100%


	-
	У 2019. години није било пријављених лица са инвалидитетом на објављене јавне позиве, али је било припадника другигх маргинализованих група који су остварили право на већи број бодова у процесу додјеле подстицаја.

	8.
	Успостава механизма суфинансирања обука радне снаге према исказаним потребама привреде
	П 1.1.3.3.
	Општина: 10.000


	-
	У току 2019. године није било активности по овом Програму.

	9.
	Подршка привредним субјектима при градњи пословних објеката у пословним зонама кроз обезбјеђење повољних услова и рокова плаћања
	П 1.2.4.1.
	У оквиру редовних послова
	-
	У 2019. години није било продаје парцела у пословним зонама.

	10.
	Ажурирање базе података о активним привредним субјектима и инвестиционим локацијама на подручју општине
	П 1.3.4.2.
	У оквиру редовних послова
	-
	У оквиру припреме за БФЦ ресертификацију, ажуриране све базе података о активним привредним субјектима. Сви подаци и информације који могу бити од помоћи потенцијалним инвеститорима редовно се ажуирирају и доступни су на сајту www.investinteslic.com .

	11.
	Обезбјеђење финансијске подршке програму подстицаја (субвенција) у пољопривреди из властитих и екстерних извора
	П 1.2.1.1.
	175.000 KM

Општина
	199.686,4 КМ
Општина 100%
	У току 2019. године пристигло 212 захтјева по програму постицаја за додјелу субвенција. Услове за субвенцију су испунили сви подносиоци и остварили право на подстицај.

	12.
	Подршка пројектима намијењеним набавци опреме за прераду, чување и дистрибуцију пољопривредних производа
	П 1.2.1.2.
	100.000 КМ

Општина 50.000

Остали 50.000
	17.000 КМ
Општина 7.000

Корисници 

10.000 


	Подржана изградња двије хладњаче за воће. Осим учешћа Општине, корисници подршке обезбиједили укупно 10.000 КМ.

	13.
	Финансијска подршка унапређењу сарадње пољопривредних произвођача и прерађивача пољопривредних производа
	П1.2.1.3.
	3.000 КМ

Општина


	2.000 КМ

Општина 
	Организована посјета сајму пољопривреде у Новом Саду. У посјети била 43 пољопривредна произвођача.

Обезбијеђено активно учешће у организацији производње и реализације производње корнишона на подручју општине Теслић. Одржана обука, ангажован инжењер савјетодавац у примјени и контроли примјене технологије производње за 42 корисника. Остварен обим производње 215 000 кг.

	14.
	Пројекат подршке развоју сточарске производње
	П1.2.2.1.
	20.000 КМ

Општина
	15.000 КМ
Општина
	Проведене активности у пројекту „Стандардизација производње Блатничког сира“. Учешће кроз одржавање предавања на задане теме и активну помоћ у примјени стандарда производње на терну обезбијеђена за 20 корисника. Обезбијеђена подршка за изградњу и унапређење 5 објеката у сточарству.

	15.
	Пројекат подршке развоју воћарске производње
	П1.2.2.2.
	50.000 КМ

Општина
	16.500 КМ
	Обезбијеђена подршка за подизање и опремање укупно 7 воћњка.

	16.
	Едукација пољопривредника из области сточарства,  воћарства и производње биолошки исправне хране
	П1.2.2.3.
	Општина: 2.000 КМ
	5.000 КМ
Општина
	Органозоване 4 едукације пољопривредних произвођача у сарадњи са Ресором за пружање стручних услуга у пољопривреди којима је присуствовало 122 пољопривредна произвођача.
	

	17.
	Пројекат финансијске  подршке развоју вјерског, манифестационог, спортског и других видова туризма
	П1.3.1.1.
	50.000 КМ

Екстерни извори
	42.753,94 КМ
Туристичка организација
	Туристичка Организација је реализовала активности из програма рада за 2019. годину. Детаљан преглед сајмова, манифестација и других активности које су реализоване ће бити дат у извјештају о раду Туристичке организације Теслић. Кроз подршку развоја постојећег и новог туристичког производа извршено је и постављање табли са туристичком понудом општине Теслић поред пјешачке стазе у „Јелић потоку“.

	18.
	Организација програма едукације кадрова у туризму
	П1.3.1.2.
	У оквиру редовних послова
	400 КМ 
	Едукација запослених у ЈУ „Туристичка организација општине Теслић“ о значају и могућностима за развој вјерског туризма, одржана у Сарајеву.

Едукација запослених у ЈУ „Туристичка организација општине Теслић“ о могућностима промоције туризма на  друштвеним мрежама, порталима, у сарадњи са „Јутјуберима“ и „Инфлуенсерима“, одржана  у Бања Луци.

	19.
	Израда зонинг плана за подручје Вучије Планине
	П 1.3.1.3.
	20.000 КМ

10.000 општина

10.000 екстерна средства
	-
	Пројекат није реализован.

	20.
	Израда базе података приватног смјештаја
	П1.3.1.4.
	У оквиру редовних послова
	-
	Један од услова за регистрацију приватног смјештај је склапање уговора са туристичком организацијом или туристичком агенцијом, с обзиром да у Теслићу не постоји туристичка агенција ове послове обавља Туристичка организација, што је у многоме олакшало и формирање тачне базе података регистрованог приватног смјештаја.

	Укупно економски развој (КМ):
	685.000
	476.742,82
	Остварење: 69,6%

	УРЕЂЕЊЕ ИНФРАСТРУКТУРЕ И ЗАШТИТА ЖИВОТНЕ СРЕДИНЕ (капиталнe инвестиције)

	1.
	Изградња секундарне водоводне мреже у насељима Радња, Растуша, Осивица, Укриница, Чечава, Љељуг и Влајићи, Густи Теслић, Брезна и Јасенова
	П 3.1.1.2.
	3.000.000 КМ
Eкстерни извори 100%
	215.641,5 КМ

155.641,5
Општина

60.000 
МЕГ
	У насељу Осивица започета активност на изградњи секундарне водоводне мреже за око150 корисника, у складу са расположивим средствима добијеним у оквиру МЕГ пројекта. У насељу Савићи и Ирице завршена секундарна водоводна мрежа.


	2.
	Унапређење снабдијевања водом МЗ које нису обухваћене снабдијевањем из градског водовода  
	П 3.1.1.3.
	200.000 КМ
Екстерни извори 50%
	209.923 КМ
Општина
	Завршена изградња водовода у насељу Младиковине и обезбијеђен прикључак за око 100 корисника. Aктивности завршене у првом кварталу 2019. године.

	3.
	Израда програма санитарне заштите изворишта Студенци
	П 3.1.1.6.
	15.000 КМ ПКД Рад
	15.000
УНДП
	Пројекат је реализован у сарадњи са УНДП који је обезбиједио финансијску подршку за израду програма. Нацрт Програма је усвојен од стране Скупштине општине у  новембру 2019. године.

	4.
	Унапређење комуникације са корисницима услуга водоснабдијевања
	П 3.1.1.7.
	У оквиру редовних послова
	-
	ПКД Рад путем web странице обезбиједио могућност комуникације грађана са предузећем путем одређених категорија.

	5.
	Изградња канализационе мреже за насеља Бања Врућица, Доња Врућица, Гомјеница, Барићи, Ружевић, Рудник, Ђулић, Стењак и Жарковина
	П 3.1.2.1.
	450.000 КМ

100.000 Општина
	222.251,4 КМ
Општина 187.051,4
Донатор 35.200
	Настављене активности на проширењу примарне и секундарне канализационе мреже у насељима Барићи, Гомјеница, Гај, Доњи Ружевић и Рудник.

	6.
	Изградња пречистача отпадних вода
	П 3.1.2.2.
	2.000.000 КМ

100% екстерни извори
	-
	Током 2019. године расписан поновљени тендер за изградњу пречистача отпадних вода. Одабир извођача у току.

	7.
	Израда пројектне документације за изградњу система даљинског гријања градског подручја
	П 3.2.1.1.
	400.000 КМ

100% екстерни извори
	390.000 КМ
ЕБРД
	Током 2019. године израђени документи Студија изводљивости топлификације, Студија утицаја на животну средину, започета израда тендерске документације за одабир приватног партнера и израда нацрта уговора о јавно-приватном партнерству. Средства обезбиједио ЕБРД.

	8.
	Реконструкција школских и других јавних објеката и увођење мјера енергетске ефикасности
	П 3.2.1.4.
	200.000 КМ

Општина 70.000

Донатор 130.000
	110.910,46 КМ
Општина 77.910,46
УНДП 33.000 
	Извршена реконструкција фасаде, вањске столарије и крова на објекту ОШ Петар Кочић у Угодновићу. Осим тога, изграђен анекс објекта за мокри чвор и котловницу.

	9.
	Регулација корита Мале и Велике Усоре
	П 3.2.2.1.
	600.000 КМ
Општина 100.000 
	127.000 КМ
Општина
	У оквиру уређења започети радови на измјештању и регулацији ушћа Мале у Велику Усору у дужини од 280 м.

	10.
	Пројекат опремања територијалне ватрогасне јединице према годишњем програму
	П 3.2.2.2.
	60.000 КМ ТВЈ
	55.155 КМ
ТВЈ
	У току 2019. године извршена реконструкција зграде ТВЈ (замијењени прозори, извршена адаптација мокрог чвора, адаптација и кречење унутрашњег простора), набављена лична и заједничка опрема.

	11.
	Пројекат модернизације и одржавања мреже локалних путева
	П 3.3.1.1.
	Општина 200.000 КМ
	-
	У протеклој години није било активности.

	12.
	Изградња улица  према годишњем програму
	П 3.3.1.2.
	Општина 250.000 КМ
	223.663,74 КМ
Општина 216.284,78

Донатор 7.378,96
	Реализована изградња улице Јефте Вуковића, уређење расвете у 8 насеља и пројектовање пјешачке стазе у насељу Доњи Ранковић. Детаљан преглед реализованих активности ће бити предмет посебног извјештаја.

	13.
	Реконструкција градског моста
	П 3.3.1.3.
	Општина 20.000 КМ
	-
	У 2019. години није било активности на наведеном пројекту.

	14.
	Модернизација некатегорисаних путева према годишњем плану
	П 3.3.1.6.
	Општина 300.000 КМ
	246.288 КМ
Општина 217.757

Донатор 28.531
	Извршено асфалтирање путева у насељима Рудник, Шњеготина Горња, Јасенова, Рајшева, санација клизишта у насељу Ирице и пројектовање два пута те реконструкција мостова оштећених поплавама. Детаљан преглед реализованих активности ће бити предмет посебног извјештаја.

	15.
	Пројекат подршке уређења мјесних гробаља
	П 3.3.2.2.
	Општина 30.000 КМ
	-
	Није било улагања по наведеном пројекту.

	16.
	Проширење капацитета и рекултивација градске депоније
	П 3.4.1.1.
	300.000 КМ

Општина 150.000
	25.000 КМ
Комуналац
	Средстава су уложена за редовно одржавање депоније. У оквиру активности на проширењу и измјештању депоније, урађена је документација која се односи на УТ услове и елаборат за сјечу шумског растиња на предвиђеном локалитету.

	17.
	Израда студије изводљивости рекултивације депоније и за увођење система раздвајања чврстог отпада
	П 3.4.1.2.
	30.000 КМ
Донатор

15.000

Комуналац 15.000
	40.950 КМ

10.950 Комуналац
30.000 ФЗЖС РС
	Обезбијеђена средства за израду студије изводљивости и пројекта санације градске депоније. Средства обезбиједио Фонд за заштиту животне средине и енергетску ефикасност Републике Српске и Комуналац. Одабир извођача у току.

	18.
	Проширење обухвата прикупљања чврстог отпада
	П 3.4.1.3.
	10.000 КМ
100% екстерни извори
	-
	Током 2019. године није вршено значајније проширење обухвата прикупљања комуналног отпада због чињенице да су ван обухвата остала најудаљенија насеља код којих је упитна економска оправданост пружања услуге.

	19.
	Унапређење комуникације са корисницима услуга управљања чврстим отпадом
	П. 3.4.1.4.
	У оквиру редовних послова
	-
	У оквиру редовних послова.

	Укупно инфраструктура и
заштита животне средине (КМ):
	8.065.000
	1.881.783,5
	Остварење:23,3%

	ПРОЈЕКТИ ДРУШТВЕНОГ РАЗВОЈА

	1.
	Унапређење услужне и развојне компоненте општинске администрације
	П 2.1.1.1.
	У оквиру редовних послова
	400 КМ
	Toком 2019. године развијен Буџет за грађане који даје лакши преглед буџетских ставки. Осим наведеног, у децембру проведено испитивање задовољства грађана комуналним и општинским услугама.

	2.
	Одржавање и унапређење wеb странице са on line сервисом за комуникацију са грађанима
	П 2.1.1.2.
	У оквиру редовних послова
	-
	Toком 2019. године Одсјек за информисање укључен у израду нове апликације за комуникацију са грађанима под називом e-citizen. Апликација ће замијенити постојеће начине комуникације и унаприједити контакт са грађанима. Апликација је развијена уз финансијску и техничку подршку МЕГ пројекта.

	3.
	Унапређење механизама за издавање одобрења за грађење, и увођење (надоградња) GIS-a (геоинформационог система)
	П 2.1.1.3.
	30.000 КМ

Општина 50%
	-
	Током 2019. године у оквиру МЕГ пројекта започете активности на пројекту надоградње GIS система. Није било финансијских издвајања за унапређење у протеклој години. 

	4.
	Израда урбанистичког плана општине
	П 2.1.1.5.
	115.000

Општина 50.000
	19.110 КМ
Општина
	У току 2019. године реализоване активности израде нацрта Урбанистичког плана. Нацрт плана ће бити завршен до краја априла 2020. године. Носиоц израде Плана је Урбис центар Бањалука.

	5.
	Унапређење знања и вјештина службеника општинске управе по годишњем плану
	П 2.1.1.6.
	У оквиру редовних послова
	-
	Службеници похађали обуке према годишњем плану обука из различитих области: јавне набавке, локални развој, припрема пројектних приједлога, прекогранична сарадња, заштите животне средине и сл.

	6.
	Пројекат уређења и опремања теренских амбуланти
	П 2.2.1.1.
	Општина 10.000 КМ

Дом здравља

10.000 КМ
	-
	Није било активности на уређењу теренских амбуланти.

	7.
	Успостављање центра за културу
	П 2.2.2.1.
	Општина 60.000 КМ


	45.826 КМ
	Уведено 2 нова садржаја за грађане у области културе у току 2019.. године:

- Фестивал дјечијих драмских група

- Дебатни клуб Културног  центра.

	8.
	Пројекат подршке културно-аматерским друштвима
	П 2.2.2.2.
	90.000
	69.782 КМ
	СПКД ''Просвјета'' и БКД ''Препород'' су друштва са дугогодишњом традицијом и током 2019. године су имали значајан број наступа на подручју општине и шире.

	9.
	Реконструкција локалних домова мјесних заједница
	П 2.2.2.3.
	30.000
	27.457 KM
Донатор

24.000 
	Извршена реконструкција дома у Горњој Комушини.

	10.
	Финансијска Подршка пројектима НВО у области културе
	П 2.2.2.4.
	150.000 КМ

Општина 100.000 КМ
	143.000 КМ
Општина

УНДП 

52.500
	Одлуком о расподјели средстава за финансирање организација цивилног друштва за 2019. годину, средства су предвиђена за 30 удружења грађана од којих је значајан број из области културе, као нпр.  Аматерско драмско позориште ''Бранислав Нушић'', КУД ''Наши обичаји'', ''Недељко Спасојевић'', ''Душан Станковић'', ''Вез''. У 2019. години кроз ReLOaD пројекат за 4 организације обезбијеђена средства у износу   75.000 КМ.

	11.
	Подршка спортским удружењима и клубовима по годишњем програму
	П 2.2.3.1.
	280.000
	226.505 КМ
	Средства додијељена према јавном позиву.

	12.
	Реконструкција објекта стрелишта и завршетак изградње ваздушног стрелишта
	П 2.2.3.2.
	50.000 КМ

Општина 25.000 КМ
	-
	Током 2019. године, кандидован пројекат заједно са СК Геофон према Министарству породице омладине и спорта за реконструкцију крова на објекту. Пројекат није добио подршку, обзиром да је оцијењен са 34 бода (доња граница 35 бодова).

	13.
	Пројекат реконструкције и изградње школских игралишта
	П 2.2.4.1.
	15.000
	-
	Током 2019. године није било активности на реализацији наведеног пројекта.

	14.
	Пројекат проширења обухвата дјеце предшколског узраста у руралним срединама
	П 2.2.4.2.
	15.000
	Средства обезбиједило ресорно министарство
	Пројекат проширења обухвата дјеце предшколског узраста проведен је у марту, априлу и мају 2019. године у ЈУ за предшколско васпитање ''Палчић'' Теслић, којим је обухваћено 90 дјеце.

	15.
	Пројекат стипендирања ученика и студената
	П 2.2.4.3.
	250.000
	241.650 КМ

Општина 


	Стипендија додијељена за 233 студента у академској 2018/19 години  и 42 за ученике средњих школа у школској 2018/19 години.

	Укупно друштвени развој (КМ):
	1.095.000
	773.730
	Остварење 70,7%

	Укупно реализација Плана (КМ):
	9.845.000
	3.132.256,32
	Укупно остварење: 31,8%


III Закључак
Према подацима који су напријед наведени, од укупно планираних 54 пројекта у 2019. години су започете или настављене активности на реализацији 45 пројеката. До краја 2019. године, од наведених,  је завршено укупно 3 пројекта. Наведени пројекти обухватају и пројекте који су предвиђени да се реализују у више година, (укупно 42 пројекта).

У погледу средстава потребних за реализацију Плана, укупно је предвиђено да се издвоји 9.845.000 КМ. У 2019. години, укупно је реализовано 3.132.256,32 КМ. Планом је било предвиђено да се из грант средстава обезбиједи укупно 858.000 КМ. Укупно је обезбијеђено 773.509,4 КМ (90,1% од планираних грант средстава). Из других извора финансирања (јавне установе, предузећа, учешће грађана и кредитна средства) је предвиђено да се обезбиједи укупно 6.150.000 КМ. Укупно је обезбијеђено 143.858,9 КМ. Из властитих средстава је планирано да се обезбиједи укупно 2.837.000 КМ. Из властитих средстава укупно је реализовано 2.214.888,02 КМ ( 70,7% од предвиђеног плана).

Гледано по секторима, у сектору унапређења пословног окружења и привреде је укупно планирано  685.000 КМ, а реализовано је укупно 476.742,82 КМ (69,6%). У сектору заштите животне средине и инфраструктуре, укупно је планирано 8.065.000 КМ а реализовано је 1.881.783,5 КМ (23,3%). У сектору друштвеног развоја планирано је   1.095.000 КМ а реализовано укупно 773.730 КМ (70,7%). 
План имплементације у 2019. години је, изражено у процентима, укупно реализован у износу 31,8%. На овакав степен реализације Плана имплементације, најзначајније је утицало помјерање почетка реализације пројеката изградње секундарне водоводне мреже градског водовода и изградње пречистача отпадних вода. Разлог за то је понављање тендерске процедуре за пречистач отпадних вода и чињеница да кредитна средства за пројекат водоснабдијевања нису обезбијеђена у 2019. години. Реализација плана стратегије без поменутих пројеката износи 61,2% (реализација пројеката инфраструктуре и заштите животне средине износи без наведених пројеката 59,3%).
                         Обрађивач:                                                           Предлагач:         
Одсјек за локални економски развој                          Начелник општине                      
              и европске интеграције


